Presenteu una única sol·licitud d'admissió en el procés de selecció.
Termini de presentació de sol·licituds: del 17 de setembre al 16 d'octubre de 2020, ambdós inclosos.
Per emplenar la sol·licitud, la persona interessada ha de fer constar les dades personals i de contacte, i totes les dades necessàries de participació en el procés.
Les bases de la convocatòria del procés de selecció concreten els aspectes que s'han de tenir en compte per emplenar la sol·licitud (coneixements de català, persones amb discapacitat, etc.).
D'acord amb aquestes bases, amb la sol·licitud, les persones aspirants donen el consentiment al tractament de les dades de caràcter personal necessàries per prendre part en la convocatòria i per a la resta de la tramitació del procés de selecció, d'acord amb la normativa vigent, així com perquè l'òrgan convocant i el Tribunal Qualificador facin les comprovacions i les acreditacions d'ofici.
Les persones amb una discapacitat legalment reconeguda amb grau igual o superior al 33% poden sol·licitar l'adaptació de les proves.
Aquestes persones poden autoritzar l'òrgan convocant a sol·licitar, en nom seu, l'emissió del dictamen preceptiu dels equips de valoració multiprofessional de la Direcció General de l'Autonomia Personal i la Discapacitat del Departament de Treball, Afers Socials i Famílies o de l'òrgan que exerceixi aquesta funció (o de l'òrgan competent equivalent de la resta de comunitats autònomes).
Els aspirants que no autoritzen la comprovació de les situacions declarades a la sol·licitud han de presentar la documentació acreditativa de les situacions al·legades juntament amb la sol·licitud d'admissió al procés selectiu, o bé fer-ho dins el termini de presentació de sol·licituds.
Es pot consultar més informació a la fitxa de la convocatòria del procés de selecció, que es troba disponible al web del Departament de Polítiques Digitals i Administració Pública.
Les persones aspirants han de reunir els requisits descrits en el punt 2 de l'annex de la resolució de la convocatòria d'aquest procés.
Els requisits de participació s'han de complir el darrer dia del termini de presentació de sol·licituds.
Respecte del compliment dels requisits, s'estableix una única excepció: si no s'acredita estar en possessió del nivell de coneixements de llengua catalana exigit a la convocatòria, cal superar una prova obligatòria i eliminatòria sobre aquests coneixements durant el procés de selecció, sempre que, prèviament, s'hagin superat les proves eliminatòries anteriors.
Les publicacions oficials relatives a la convocatòria es realitzen a través del Tauler d'anuncis de la Seu electrònica de la Generalitat de Catalunya, e-Tauler; en l'apartat Borsa de treball FHN del web de la Direcció General d'Administració Local MUNICAT es farà un enllaç a l'e-Tauler de cada publicació corresponent.
Aquestes publicacions, així com la resta d'actes que se'n derivin, els continguts informatius i els models de documents a què fan referència aquestes bases es poden consultar en l'apartat Funció Pública del web del Departament de Polítiques Digitals i Administració Pública i en l'apartat Borsa de treball FHN del web de la Direcció General d'Administració Local MUNICAT.
A través dels apartats "Les meves gestions" o "La meva carpeta" del web Tràmits gencat, les persones aspirants poden obtenir informació actualitzada i individualitzada sobre la seva participació en el procés de selecció.
Les persones aspirants han de presentar els seus escrits i la seva documentació preferentment mitjançant el formulari Presentació d'escrits, documents i esmenes relatius a un procés de selecció.
El formulari es troba disponible durant tot el procés i és accessible des d'aquest mateix tràmit.
Les trameses fetes per aquest portal queden registrades automàticament en el Registre general electrònic.
La presentació de sol·licituds d'admissió al procés selectiu només es pot fer per internet.
Qualsevol modificació de la sol·licitud presentada cal fer-la a través del formulari Presentació d'escrits, documents i esmenes relatius a un procés de selecció.
Un cop finalitzat el termini de presentació de sol·licituds, la directora general d'Administració Local dictarà una resolució en el termini màxim d'un mes i declararà aprovada la llista provisional de persones aspirants admeses i excloses en el procés de selecció.
En la resolució esmentada, que es publicarà a través del Tauler d'anuncis de la Seu electrònica de la Generalitat de Catalunya, e-Tauler, s'indicarà l'especificació dels motius d'exclusió.
Les persones aspirants disposen d'un termini de deu dies hàbils a partir de l'endemà de la publicació de la resolució indicada per esmenar els defectes de la seva sol·licitud inicial o per complementar la documentació que es requereix en el procés de selecció.
Es considera que desisteixen de la seva petició les persones aspirants que figurin com a excloses en aquesta llista provisional i no esmenin dins d'aquest termini el defecte que els sigui imputable i que hagi motivat la seva exclusió.
Un cop transcorreguts 15 dies hàbils des de l'expiració del termini previst en la base anterior, la directora general d'Administració Local aprovarà mitjançant una resolució, que es publicarà a través del Tauler d'anuncis de la Seu electrònica de la Generalitat de Catalunya, e-Tauler, la llista definitiva de persones aspirants admeses i excloses en el procés de selecció, així com l'ordre d'actuació de les persones aspirants, la llista, la data, l'hora i el lloc de realització de la primera prova.
Les persones aspirants poden accedir a la informació individualitzada sobre la seva participació en cada moment del procés de selecció, a través de l'apartat "Les meves gestions" o "La meva carpeta" (si es tramita la sol·licitud mitjançant identificació digital).
Aquest tràmit és vàlid per presentar escrits i annexar documentació relacionada amb el procés de selecció.
És un canal d'entrada de la documentació obert al llarg de tot el procés de selecció.
Les actuacions dels aspirants estan sotmeses en cada moment als diferents terminis que estableix el procés.
No és vàlid per presentar la sol·licitud d'admissió en la convocatòria del procés de selecció.
En aquest tràmit no és necessari que us identifiqueu digitalment, però podeu utilitzar l'i dCAT Mòbil o un certificat digital per incorporar les vostres dades al formulari.
Podeu consultar l'estat del tràmit: